Veľká cena Talianska 2022

Veľká cena Talianska 2022 (tal. Formula 1 Pirelli Gran Premio d’Italia 2022) boli preteky Formuly 1, ktoré sa konali dňa 11. septembra 2022 na okruhu Autodromo Nazionale di Monza v Monze, neďaleko od Milána. Bola to šestnásta Veľká cena sezóny 2022 Majstrovstiev sveta Formule 1.

Alexander Albon musel zo zdravotných dôvodov vynechať Veľkú cenu Talianska. V tíme Williams ho preto nahradil rezervný jazdec Nyck de Vries, ktorý tak absolvoval svoj debut vo Formule 1.

Max Verstappen viedol pred pretekmi v priebežnom poradí jazdcov pred Charlesom Leclercom a Sergiom Pérezom.

Priebeh kvalifikácie 
Charles Leclerc dosiahol najrýchlejšie kvalifikačné kolo pred Maxom Verstappenom a Carlosom Sainzom. Podobne ako v prípade Veľkej ceny Belgicka sa však mnohí pretekári rozhodli pre penalizáciu, aby si mohli nechať do svojho vozidla namontovať nové komponenty pohonnej jednotky, keďže Autodromo Nazionale di Monza je trať, na ktorej sa dá veľmi dobre predbiehať. Kvôli tomu z pozície 2 a 3 neodštartovali Verstappen a Sainz, ale George Russell a Lando Norris.

Priebeh pretekov 
V pretekoch triumfoval Max Verstappen pred Charlesom Leclercom a Georgeom Russellom. Preteky sa dokončili za safety carom, pretože vozidlo Daniela Ricciarda sa krátko pred koncom pretekov zastavilo na trati kvôli technickej poruche a maršali ho odtiaľ nedokázali včas odstrániť. Carlos Sainz, Lewis Hamilton a Sergio Pérez, ktorí museli kvôli penalizáciám štartovať až z konca štartového roštu, skončili na 4. až 6. mieste. Debutant Nyck de Vries hneď vo svojej prvej Veľkej cene bodoval deviatym miestom.

Výsledky

Kvalifikácia 

Poznámky:
  – Max Verstappen dostal päťmiestny trest kvôli prekročeniu limitu prvkov pohonnej jednotky.
  – Carlos Sainz Jr. musel štartovať zo zadnej časti štartového roštu kvôli prekročeniu limitu prvkov pohonnej jednotky. 
  – Sergio Pérez dostal 10 miestnu penalizáciu kvôli prekročeniu limitu prvkov pohonnej jednotky.
  – Lewis Hamilton musel štartovať zo zadnej časti štartového roštu kvôli prekročeniu limitu prvkov pohonnej jednotky. 
  – Esteban Ocon dostal päťmiestny trest kvôli prekročeniu limitu prvkov pohonnej jednotky.
  – Valtteri Bottas dostal 15-miestny trest kvôli prekročeniu limitu prvkov pohonnej jednotky.
  – Yuki Tsunoda dostal trest 10 miest na štartovom rošte kvôli prekročeniu limitu napomenutí v predchádzajúcom kole. Zároveň musel štartovať do pretekov zo zadnej časti štartového roštu kvôli prekročeniu limitu prvkov pohonnej jednotky. Taktiež dostal trojmiestny trest na štartovom rošte za to, že počas druhého tréningu nespomalil pod žltými vlajkami. Trest nemal žiadny vplyv, keďže už mal štartovať zo zadnej časti štartového roštu.
  – Kevin Magnussen dostal 15-miestny trest kvôli prekročeniu limitu prvkov pohonnej jednotky.
  – Mick Schumacher dostal päťmiestny trest kvôli prekročeniu limitu prvkov pohonnej jednotky. Taktiež dostal 10miestnu penalizáciu na štartovom rošte za nové hnacie ústrojenstvo a schránku prevodovky.

Preteky 

Poznámky:
  – Vrátane dodatočného bodu za najrýchlejšie kolo pretekov

Priebežné poradie šampionátu 
Poradie o Pohár jazdca (Top 5)

Poradie o Pohár konštruktérov (Top 5)

Referencie 

Formula 1 v roku 2022
Veľká cena Talianska
2022 v Taliansku